Víktor Tsoi

Víktor Róbertovich Tsoi (en ruso, Ви́ктор Ро́бертович Цой), nado o 21 de xuño de 1962 en San Petersburgo (entón chamada Leningrado) e finado o 15 de agosto de 1990 en Tukums (SSR de Letonia, Unión Soviética) foi un músico de rock e poeta da Unión Soviética, coñecido por ser o líder do grupo Kinó (Кино).

 Biografía 
Víktor naceu o 21 de xuño de 1962 en Leningrado (actual San Petersburgo). A súa nai, Valentina Guseva, era profesora de ximnasia, e o seu pai, Robert Maximovich Tsoi, un enxeñeiro de ascendencia coreana nado no actual Kazakhstán. Víktor foi o único fillo da parella.

Entre 1974 e 1977 estuda na escola de ensinanza media artística, onde crea xunto con Maksim Pashkov o grupo "Palata nº6" («Палата №6»). En 1977 pasa a estudar na escola Sierov de Belas Artes, onde foi expulsado ao ano seguinte por "falta de aproveitamento nos estudos". Comeza entón a traballar nunha fábrica e a asistir á escola nocturna.

 Carreira como músico 
Tsoi comezou a escribir cancións aos 17 anos. Nos anos 70 e 80, a música rock era un movemento underground limitado principalmente á cidade de Leningrado; As estrelas pop de Moscova, avaladas polo estado soviético, gobernaron as listas e recibiron a maior exposición dos medios. A música rock non era popular entre o goberno e as bandas de rock recibiron pouco ou nada de financiamento, ademais de non ter case exposición nos medios de comunicación. O Rock Club de Leningrado foi un dos poucos lugares públicos onde se lles permitiu actuar ás bandas de rock.

No Rock Club Tsoi actuou como músico solista, apoiado por membros da banda Aquarium. As letras e a música de Tsoi impresionaron á multitude. No verán de 1981, Tsoi, Rybin e Oleg Valinsky formaron a banda Garin i giperboloydy (Гарин и Гиперболоиды, lit. Garin e os hiperboloides). O nome era unha homenaxe á clásica novela rusa Гиперболоид инженера Гарина ("O hiperboloide do enxeñeiro Garin") de Aleksei Nikolaevich Tolstoi. No outono do mesmo ano, a banda foi admitida como membro do Leningrad Rock Club. Non moito despois, Valinsky foi recrutado no exército, deixando só a Tsoi e Rybin, que cambiaron o nome da banda por Kinó (Кино, cinema en ruso). Kinó comezou a gravar o seu primeiro álbum na primavera de 1982.
esquerda|miniatura|250x250px|Memorial espontáneo realizado en San Petersburgo despois do falecemento de Tsoi.

 Falecemento 
O 15 de agosto de 1990, Víktor Tsoi faleceu nun accidente de tráfico preto da localidade letoa de Tukums, ás aforas de Riga. A investigación concluiu que Tsoi quedouse durmido mentres conducía debido á fatiga, chocando contra un autobus a 130 km/h. Foi inhumado o 19 de agosto no cemiterio de Bogoslovskoe en San Petersburgo. Miles de persoas asistiron ao funeral.

 Impacto cultural 
miniatura|250x250px|O Muro de Tsoi en Moscova.
O 21 de xuño de 2012, Google conmemorou o 50 aniversario do nacemento de Tsoi cun Doodle que lembra ao Muro de Tsoi en Moscova.

Categoría:Nados en San Petersburgo
Categoría:Nados en 1962
Categoría:Músicos de Rusia
Categoría:Personalidades do rock